признават значението на сближаването на съществуващото законодателство на Украйна с това на Европейския съюз. Украйна гарантира, че съществуващите в страната закони и бъдещото ѝ законодателство постепенно ще бъдат приведени в съответствие с достиженията на правото на ЕС.
 2. Такова сближаване ще започне на датата на подписване на споразумението и постепенно ще обхване всички елементи на достиженията на правото на ЕС, посочени в приложение XVII към настоящото споразумение.
 Подраздел 7
 Транспортни услуги
 Член 134
 Приложно поле
 В настоящия подраздел са установени принципите относно либерализирането на транспортните услуги съгласно раздели 2, 3 и 4 от настоящата глава.
 Член 135
 Международен морски транспорт
 1. Настоящото споразумение се прилага за международния морски транспорт между пристанищата на Украйна и държавите — членки на Европейския съюз, и между пристанищата на държавите — членки на Европейския съюз. То се прилага и за търговските пътища между пристанищата на Украйна и трети държави и между пристанищата на държавите — членки на Европейския съюз, и трети държави.
 2. Настоящото споразумение не се прилага за вътрешния морски транспорт между пристанищата на Украйна или между пристанищата на отделни държави — членки на Европейския съюз. Въпреки посоченото в предходното изречение, движението на оборудване като празни контейнери, които не се превозват като товар срещу заплащане, между пристанищата на Украйна или между пристанищата на отделни държави — членки на Европейския съюз, се разглежда като част от международния морски транспорт.
 3. За целите на настоящия подраздел и раздели 2, 3 и 4 от настоящата глава:
 а)
 понятието „международен морски транспорт“ включва дейности по превоз от врата до врата, както и мултимодален превоз, което означава превоз на стоки при ползването на повече от един вид транспорт, включващ пътуване по море, с единен транспортен документ, като за тази цел е предвидено право на пряко договаряне с доставчиците на други видове транспорт;
 б)
 „услуги по обработка на товари за морски транспорт“ означава дейности, упражнявани от пристанищни дружества, в това число от оператори на терминали, но невключващи преките дейности на докерите, в случаите, в които тази работна сила е организирана независимо от пристанищното дружество или дружеството оператор на терминал. Обхванатите дейности включват организацията и надзора на:
 i)
 товаренето/разтоварването на товари на/от кораб;
 ii)
 закрепване/освобождаване на товар;
 iii)
 приемането/предаването и съхраняването на товари преди изпращането им или след разтоварването им;
 в)
 „услуги по митническо оформяне“ (наричани също и „услуги по митническо посредничество“) означава дейности, изразяващи се в изпълняването от името на друга страна на митническите формалности относно вноса, износа или посредством превоза на товари, независимо от това дали тази услуга представлява основната дейност на доставчика на услуги или е обичайно допълнение на основната му дейност;
 г)
 „услуги по подреждане и складиране на контейнери“ са дейности, изразяващи се в съхраняване на контейнери, независимо дали в пристанищните райони или на сушата, с цел уплътняване/демонтиране, поправка и предоставяне за изпращане товари;
 д)
 „услуги на морски агенции“ означава дейности, които се състоят в представляване, в рамките на дадена географска зона, в качеството на агент на търговските интереси на една или няколко морски линии или корабоплавателни компании за следните цели:
 i)
 маркетинг и продажба на услуги